|  |
| --- |
| **Inspectoratul pentru Situații de Urgență****„PETRODAVA”al Județului Neamț**Contact: 0742025144, 0233/216.815, fax: 0233/211.666Email:relatii.publice@ijsunt.ro |

**COMUNICAT DE PRESĂ**

**– CONCURSUL „CU VIAȚA MEA APĂR VIAȚA"**

 **S-A RELUAT DUPĂ 2 ANI DE PANDEMIE –**

Concursul cu tematică de protecţie civilă este organizat de ISU Neamț cu sprijinul Inspectoratului Școlar Județean și al Societății Naționale de Cruce Roşie din România - filiala Neamț. Acest concurs are caracter educativ, tehnico - aplicativ şi sportiv şi se organizează anual cu elevii, distinct pe următoarele niveluri:

* ciclul gimnazial - clasele V–VIII;
* ciclul liceal - clasele IX-XI;

Concursul se organizează în următoarele scopuri:

* dezvoltarea capacităţii de percepţie a protecţiei civile ca ansamblu de activităţi cu caracter exclusiv umanitar;
* cunoaşterea şi aprecierea factorilor de risc potenţial generatori de situaţii de urgenţă sau dezastre la care este expusă comunitatea din care fac parte;
* adoptarea comportamentului adecvat şi cunoaşterea modului de acţiune în cazul iminenţei producerii sau al apariţiei unei situaţii de urgenţă;
* formarea spiritului de solidaritate şi implicarea individuală sau în echipă în acţiunile de prevenire şi de intervenţie în situaţii de urgenţă).

Fiecare echipă participantă la concurs este formată din 4 elevi (3 concurenţi + 1 rezervă) şi conducătorul echipei (cadrul didactic coordonator). Echipele de concurs pot fi constituite din băieţi, mixte sau din fete, elevii având vârsta cuprinsă între 10 şi 15 ani, pentru clasele V-VIII, respectiv între 15 şi 18 ani, pentru clasele IX-XI, împliniţi în anul calendaristic desfăşurării concursului.

Concursul are trei probe:

* proba teoretică ce constă într-un chestionar cu 15 întrebări,
* transportul asistat al unui accidentat aşezat pe targă pe distanţa de 50 m,
* deplasarea cu masca pe figură într-un raion cu obstacole, contaminat.

Etapele de desfășurare a acestui concurs sunt următoarele:

* **09.05.2022** - etapa pe zona Piatra Neamț, la care vor participa unitățile de învățământ din raionul de intervenție al Detașamentului de pompieri Piatra Neamț. Această etapă se va desfășura la Colegiul Național **„**Gheorghe Asachi" Piatra Neamț.
* **10.05.2022** - etapa pe zona Roman, la care vor participa unitățile de învățământ din raionul de intervenție al Detașamentului de pompieri Roman. Această etapă se va desfășura la Liceul Tehnologic **„**Vasile Sav" Roman.
* **11.05.2022** - etapa pe zona Târgu Neamț, la care vor participa unitățile de învățământ din raionul de intervenție al Detașamentului de pompieri Târgu Neamț. Această etapă se va desfășura la Colegiul Național **„**Ștefan cel Mare" Târgu Neamț.
* **12.05.2022** - etapa pe zona Bicaz, care se va desfășura la liceul **„**Carol I" Bicaz.
* În data de **17.05.2022**, la Colegiul Național **„**"Gheorghe Asachi" Piatra Neamț, se va desfășura etapa județeană a acestui concurs, la care vor participa ocupanții primelor trei locuri de la etapele zonale.

Le dorim succes tuturor participanților!

Astăzi, 9 mai, la Colegiul Național **„**Gheorghe Asachi" din Piatra Neamț s-au prezentat la acest concurs 15 echipaje: 2 de liceu și 13 de gimnaziu.

Clasamentul, după desfășurarea probelor de concurs, a arătat astfel:

**LICEU**

1. C.T. de Transporturi Piatra Neamț
2. Liceul "Gh.Ruset Roznovanu" Roznov

**GIMNNAZIU**

1. Școala Gimnazială Bodești
2. Școala Gimnazială "Dumitru Almaș" Negrești
3. Școala Gimnazială ''I.I.Mironescu" Tazlău

Felicitări tuturor participanților!

Compartimentul Informare şi Relaţii Publice